Små til middelsstore, smale, sylindriske, blankt svarte stumpbiller. Hodet er kort og bredt, kjevene ikke særlig påfallende. Antennene er korte med klubbeformet innerste leddog en rund, en-leddet klubbe ytterst. Oversiden er fint og jevnt punktert. Pronotum er rektangulært, så langt som eller lengre enn bredt. Dekkvingene er jevnbrede, punkteringen litt grovere enn på forkroppen, ikke radvis. Dekkvingene er litt forkortede og dekker ikke de bakerste bakkroppsleddene. Beina er korte og kraftige, leggene med flere små tenner langs ytterkanten, føttene spinkle. Denne slekten har tydelig kjønnsdimorfisme, hann og hunn ser gjerne nokså ulike ut.